**ACTA DEL PLE DE L’AJUNTAMENT DEL DIA 21 DE SETEMBRE DEL 2015**

Lloc: Sala de Plens de l’Ajuntament.

Hora: 19:10 hores.

Regidors presents: Valentí Riera i Vilaplana, Pere Aliaguilla i Arnao, Jaume Bertran Masanés, Teresa Viñals Duocastella, Marcel Perramon i Clarena.

Justifiquen la seva absència els regidors Manel Calderó i Vergel i Josep Trullàs i Soler.

Presideix: Sr. Valentí Riera i Vilaplana (Alcalde).

Secretari: Sr. Josep M. Capdevila i Jordana, qui és el propi de la Corporació.

Assisteix al Ple el Sr. Jordi Solà i Gubianas per tal d’assessorar als regidors en temes de la seva competència: Projectes d’obres, llicències, urbanisme, etc.

Convocat en forma el Ple va iniciar-se amb l’aprovació de l’Acta del Ple anterior per unanimitat dels presents.

Seguidament van tractar-se i aprovar-se en el seu cas els següents acords:

1er.-) El projecte tècnic de pavimentació i construcció d’unes baranes de protecció al pont del camí de Cal Vendrell que hi ha a la riera de Rajadell.

Sol.licitar autorització a l’A.C.A i sotmetre el projecte a informació pública. El projecte té un cost de 21.303,88€ i l’ha redactat l’empresa SUMMA de Manresa.

2on.-) Adjudicar les obres de millora del Consultori Municipal a l’Empresa Estudi Equilibri – Disseny i Producció - Joan Garcia Garcia, per import de 7.021,12€.

El tècnic municipal ha negociat amb aquesta i altres empreses la proposta i aquesta és la que es considera la millor pels interessos municipals. El Ple considera que aquesta obra reuneix les condicions i necessitats de que s’executi amb urgència.

3er.-) La xifra del padró d’habitants del municipi d’Aguilar de Segarra a dia 1 de gener de 2015 és de 246 habitants.

4art.-) L’esmena a l’Acta de Delimitació de Termes entre el municipi de Castellfollit del Boix i Aguilar de Segarra: “Errada en la descripció de la fita tercera (F3) que té que quedar redactada de la forma següent:

“Se situa al punt d’intersecció entre l’eix de la riera de Masana i el del torrent menor que prové de la solana del Soler. La línia de terme reconeguda entre les fites segona i tercera segueix la divisòria d’aigües menor fins a la seva fi i des d’aquest punt és la recta fins a la fila tercera. Les coordenades UTM ETRS 89 31T són: X: 384713,2 I Y: 4617530,7.”

5è.-) Concedir la llicència d’activitats per la cria de gallines ponedores camperes al Sr. Miquel Estruch Nadal a la seva explotació de Serragallarda.

A l’expedient consten els informes favorables de l‘enginyer municipal i de l’arquitecte municipal. És una actitivat sotmesa al règim de Comunicació que ja desenvolupa actualment. Com a documentació complementària tindrà que aportar el Pla de Gestió de les dejeccions ramaderes validat pel Departament d’Agricultura, Ramaderia, Pesca, Alimentació i Medi Natural. S’autoritza a l’Alcalde a concedir-la.

6è.-) La revisió de les obres que s’executen al Local Social amb encàrrec al tècnic municipal Sr. Jordi Solà Gubianas que controli aquest projecte, que es vigili l’execució i la seguretat de les persones que van Local Social, la senyalització, compliment de les normes d’instal.lació, etc. El Sr. Jordi Solà donarà compta a l’Alcalde del compliment d’aquest encàrrec.

7è.-) La contractació del Sr. Francisco Martínez per compta de l’Ajuntament per tal de fer ús dels Fons d’Urgència Social de la Diputació. Realitzarà tasques de manteniment d’instal.lacions, camins, neteja, etc. Actualment ja realitza aquesta feina contractat pel Sr. Joan Garcia Garcia.

8è.-) Les certificacions, final d’obra i recepció provisional de les obres de millora de l’enllumenat públic del Carrer del Raval i la pavimentació d’una part de les aceres.

Es fa l’encàrrec al tècnic municipal que la segona fase d’aquest projecte la concreti bé, tenint en compta tots els serveis afectats, els propietaris afectats, cost, etc.

El Ple pren coneixement entre altres:

1. Dels tràmits amb la Direcció General d’Urbanisme referits a la masia de Cal Llobet – recursos en tràmit-
2. Del Pla de Gestió de les finques rústegues propietat de l’Ajuntament que gestiona Pratenca d’Explotacions Agropecuàries, S.C.C.L.
3. Del desenvolupament de les Festes d’Estiu – Hi ha satisfacció general, igualment en quant a les piscines municipals – Els regidors disposen de l’informe fet per la Diputació de Barcelona vers la vigilància i control sanitari de les piscines.

També de la celebració de la Festa de la Gent Gran el proper octubre, (si es pot fer el dia programat per causa de les obres, dependrà de l’informe del tècnic municipal responsable, Sr. Jordi Solà i Gubianas).

Els regidors valoren que hi hagi seguretat per les persones, que no hi hagi perill d’accidents.

1. De que pel proper exercici 2016, hi ha previstos pocs canvis en la normativa de les ordenances municipals, únicament i de forma principal afectaran els immobles que essent urbanitzables a efectes cadastrals tindran el valor de rústics.
2. De
3. les senyals – cartells a col.locar en les àrees de recollida de residus per fomentar l’ús responsable d’aquestes àrees.
4. El Regidor Marcel Perramon va presentar la proposta de revisar les instal.lacions de parallamps del Castell de Castellar. S’estudiarà més endavant i es consultarà a l’enginyer municipal si cal fer-ho. Igualment en quant si cal instal.lar-ne a les Piscines, Local Social, Ajuntament...

Els regidors posen en comú diversos temes més del funcionament de les seves regidories i l’Alcalde dóna per finalitzat el Ple essent les 21: 45 hores del mateix dia.

Aguilar de Segarra, 21 de setembre del 2015.

El Secretari.